b'\n_START_ARTICLE_\nSense and Sensibility (film)\n_START_SECTION_\nSynopsis\n_START_PARAGRAPH_\nPe patul de moarte, domnul Dashwood \xc3\xaei spune fiului s\xc4\x83u din prima c\xc4\x83s\xc4\x83torie, John, s\xc4\x83 aib\xc4\x83 grij\xc4\x83 de cea de-a doua so\xc8\x9bie \xc8\x99i de cele trei fiice ale sale, Elinor, Marianne \xc8\x99i Margaret, deoarece, conform legii, ele nu vor mo\xc8\x99teni nimic. Lacoma \xc8\x99i snoaba so\xc8\x9bie a lui John, Fanny, \xc3\xael convinge s\xc4\x83 nu lase practic nici un ban surorilor sale vitrege. John \xc8\x99i Fanny se instaleaz\xc4\x83 imediat \xc3\xaen marea cas\xc4\x83, for\xc8\x9b\xc3\xa2nd doamnele Dashwood s\xc4\x83 caute o nou\xc4\x83 cas\xc4\x83. Fanny \xc3\xaei invit\xc4\x83 pe fratele ei, Edward Ferrars, s\xc4\x83 stea cu ei. \xc3\x8entre Elinor \xc8\x99i Edward se formeaz\xc4\x83 cur\xc3\xa2nd o prietenie str\xc3\xa2ns\xc4\x83, dar Fanny \xc3\xaei spune doamnei Dashwood c\xc4\x83 Edward va fi dezmo\xc8\x99tenit dac\xc4\x83 se va c\xc4\x83s\xc4\x83tori cu cineva f\xc4\x83r\xc4\x83 bani. _NEWLINE_Sir John Middleton, un v\xc4\x83r al v\xc4\x83duvei Dashwood, \xc3\xaei ofer\xc4\x83 o mic\xc4\x83 c\xc4\x83su\xc8\x9b\xc4\x83 de pe mo\xc8\x99ia lui, Barton Park din Devonshire. Ea \xc8\x99i fiicele ei se mut\xc4\x83 acolo \xc8\x99i sunt oaspe\xc8\x9bi frecven\xc8\x9bi la Barton Park. Fetele Dashwood \xc3\xael \xc3\xaent\xc3\xa2lnesc cu colonelul Brandon, care se \xc3\xaendr\xc4\x83goste\xc8\x99te la prima vedere de Marianne. Cu toate acestea, Marianne \xc3\xael consider\xc4\x83 un burlac b\xc4\x83tr\xc3\xa2n, incapabil s\xc4\x83 simt\xc4\x83 sau s\xc4\x83 inspire dragoste._NEWLINE_\xc3\x8entr-o dup\xc4\x83-amiaz\xc4\x83, Marianne face o plimbare cu Margaret, alunec\xc4\x83 \xc8\x99i cade dup\xc4\x83 ce este prins\xc4\x83 de ploaie. Ea este adus\xc4\x83 acas\xc4\x83 de frumosul John Willoughby, de care Marianne se \xc3\xaendr\xc4\x83goste\xc8\x99te. Ei petrec mult timp \xc3\xaempreun\xc4\x83, \xc3\xaens\xc4\x83 \xc3\xaen diminea\xc8\x9ba \xc3\xaen care ea a\xc8\x99teapta s\xc4\x83 fie cerut\xc4\x83 \xc3\xaen c\xc4\x83s\xc4\x83torie, el pleac\xc4\x83 \xc3\xaen grab\xc4\x83 la Londra._NEWLINE_Soacra lui Sir John, doamna Jennings, \xc3\xae\xc8\x99i invit\xc4\x83 fiica \xc8\x99i pe ginerele ei, domnul \xc8\x99i doamna Palmer, s\xc4\x83 o viziteze la Barton Park. Ei o aduc \xc8\x99i pe Lucy Steele, o nobil\xc4\x83 sc\xc4\x83p\xc4\x83tat\xc4\x83. Lucy \xc3\xaei m\xc4\x83rturise\xc8\x99te lui Elinor c\xc4\x83 ea \xc8\x99i Edward s-au logodit \xc3\xaen secret cu cinci ani \xc3\xaen urm\xc4\x83, ruin\xc3\xa2nd speran\xc8\x9bele lui Elinor de a avea un viitor cu Edward. Doamna Jennings le invit\xc4\x83 la Londra pe Lucy, Elinor \xc8\x99i Marianne, unde \xc3\xael \xc3\xaent\xc3\xa2lnesc pe Willoughby la un bal. El se simte inconfortabil c\xc3\xa2nd o vede pe Marianne \xc8\x99i ea afl\xc4\x83 cur\xc3\xa2nd \xc8\x99i de ce: Willoughby s-a logodit cu domni\xc8\x99oara Gray, care este extrem de bogat\xc4\x83. Marianne este de neconsolat. Colonelul Brandon \xc3\xaei m\xc4\x83rturise\xc8\x99te lui Elinor c\xc4\x83 Willoughby a sedus-o \xc8\x99i abandonat-o pe pupila lui, Beth, fiica nelegitim\xc4\x83 a iubirii sale din tinere\xc8\x9be, Eliza. C\xc3\xa2nd m\xc4\x83tu\xc8\x99a \xc8\x99i binef\xc4\x83c\xc4\x83toarea lui Willoughby, Lady Allen, a aflat de comportamentul s\xc4\x83u, l-a dezmo\xc8\x99tenit \xc8\x99i astfel el a ales s\xc4\x83 se c\xc4\x83s\xc4\x83toreasc\xc4\x83 pentru bani._NEWLINE_Lucy este invitat\xc4\x83 s\xc4\x83 stea cu John \xc8\x99i Fanny, ca o modalitate pentru Fanny de a evita s\xc4\x83 invite surorile Dashwood s\xc4\x83 \xc3\xaei viziteze. Lucy, crez\xc3\xa2nd \xc3\xaen mod fals c\xc4\x83 este prieten\xc4\x83 cu Fanny, \xc3\xaei m\xc4\x83rturise\xc8\x99te logodna clandestin\xc4\x83 cu Edward \xc8\x99i este dat\xc4\x83 afar\xc4\x83 din cas\xc4\x83. Mama lui Edward cere ca logodna s\xc4\x83 fie rupt\xc4\x83. C\xc3\xa2nd el refuz\xc4\x83, ea \xc3\xael dezmo\xc8\x99tene\xc8\x99te pe Edward \xc8\x99i las\xc4\x83 averea fiului ei mai mic, Robert. Colonelul Brandon \xc3\xaei ofer\xc4\x83 lui Edward parohia de pe proprietatea lui, ar\xc4\x83t\xc3\xa2nd simpatie fa\xc8\x9b\xc4\x83 de nefericitul dat onorabilul Edward._NEWLINE_\xc3\x8en drum spre cas\xc4\x83, spre Devonshire, Elinor \xc8\x99i Marianne se opresc noaptea la conacul familiei Palmer, care locuiesc la cinci mile \xc8\x99i jum\xc4\x83tate de proprietatea lui Willoughby. Marianne nu poate rezista s\xc4\x83 nu vad\xc4\x83 proprietatea \xc3\xaens\xc4\x83 se \xc3\xaemboln\xc4\x83ve\xc8\x99te grav fiind prins\xc4\x83 de o ploaie toren\xc8\x9bial\xc4\x83. Colonelul Brandon o g\xc4\x83se\xc8\x99te \xc3\xaen ploaie \xc8\x99i o aduce acas\xc4\x83. Elinor r\xc4\x83m\xc3\xa2ne l\xc3\xa2ng\xc4\x83 ea p\xc3\xa2n\xc4\x83 c\xc3\xa2nd se recupereaz\xc4\x83, iar surorile se \xc3\xaentorc acas\xc4\x83. Colonelul Brandon \xc8\x99i Marianne \xc3\xaencep s\xc4\x83-\xc8\x99i petreac\xc4\x83 timpul \xc3\xaempreun\xc4\x83, Marianne ar\xc4\x83t\xc3\xa2ndu-\xc8\x99i aprecierea fa\xc8\x9b\xc4\x83 de el. Ea recunoa\xc8\x99te \xc3\xaen fa\xc8\x9ba lui Elinor c\xc4\x83, de\xc8\x99i Willoughby o alesese, nu mai era convins\xc4\x83 c\xc4\x83 dragostea ar fi fost suficient\xc4\x83 pentru a-l face fericit._NEWLINE_Cur\xc3\xa2nd, fetele Dashwoods afl\xc4\x83 c\xc4\x83 Miss Steele a devenit doamna Ferrars \xc8\x99i presupun c\xc4\x83 ea s-a c\xc4\x83s\xc4\x83torit cu Edward. Mai t\xc3\xa2rziu, c\xc3\xa2nd Edward le viziteaz\xc4\x83, ele afl\xc4\x83 c\xc4\x83 domni\xc8\x99oara Steele l-a p\xc4\x83r\xc4\x83sit \xc3\xaen mod nea\xc8\x99teptat \xc3\xaen favoarea fratelui s\xc4\x83u Robert, iar Edward este astfel liber. Edward o cere de so\xc8\x9bie pe Elinor. Edward devine vicar, sub patronajul colonelului Brandon, care se c\xc4\x83s\xc4\x83tore\xc8\x99te cu Marianne. Willoughby este v\xc4\x83zut uit\xc3\xa2ndu-se la nunta lor de la distan\xc8\x9b\xc4\x83, \xc8\x99i apoi pleac\xc4\x83.\n_START_SECTION_\nAngajarea lui Lee\n_START_PARAGRAPH_\nRegizorul taiwanez Ang Lee a fost angajat ca urmare a activit\xc4\x83\xc8\x9bii sale \xc3\xaen filmul de comedie din 1993, The Wedding Banquet, pe care el l-a co-scris, produs \xc8\x99i regizat. Nu era familiarizat cu Jane Austen. Doran a sim\xc8\x9bit c\xc4\x83 filmele lui Lee, care zugr\xc4\x83veau rela\xc8\x9bii de familie complexe \xc3\xaen contextul unei comedii sociale, se potriveau cu subiectele lui Austen. Ea \xc8\x99i-a reamintit: "Ideea unui regizor str\xc4\x83in a fost atr\xc4\x83g\xc4\x83toare din punct de vedere intelectual, chiar dac\xc4\x83 era foarte \xc3\xaenfrico\xc8\x99\xc4\x83tor s\xc4\x83 ai pe cineva care nu vorbea engleza nativ". Produc\xc4\x83torul i-a trimis lui Lee scenariul scris de Thompson, la care el a r\xc4\x83spuns c\xc4\x83 este "interesat cu pruden\xc8\x9b\xc4\x83". Au fost intervieva\xc8\x9bi cincisprezece regizori, dar, potrivit lui Doran, Lee a fost unul dintre pu\xc8\x9binii care au recunoscut umorul lui Austen; el le-a spus c\xc4\x83 dore\xc8\x99te ca filmul s\xc4\x83 "fr\xc3\xa2ng\xc4\x83 at\xc3\xa2t de r\xc4\x83u inimile oamenilor \xc3\xaenc\xc3\xa2t s\xc4\x83-\xc8\x99i revin\xc4\x83 abia dup\xc4\x83 dou\xc4\x83 luni"._NEWLINE_De la \xc3\xaenceput, Doran dorea ca Sense and Sensibility s\xc4\x83 farmece at\xc3\xa2t nucleul de baz\xc4\x83 a austeni\xc8\x99tilor de la Austen, c\xc3\xa2t \xc8\x99i pe telespectatorii tineri atra\xc8\x99i de comediile romantice. Ea a sim\xc8\x9bit c\xc4\x83 implicarea lui Lee va \xc3\xaempiedica filmul s\xc4\x83 devin\xc4\x83 "doar un mic film englezesc", vizionat doar de publicul local, \xc3\xaen loc s\xc4\x83 fie vizionat de lumea \xc3\xaentreag\xc4\x83. Lee a spus,_NEWLINE_"M-am g\xc3\xa2ndit c\xc4\x83 erau nebuni: am crescut \xc3\xaen Taiwan, ce \xc8\x99tiu eu despre Anglia secolului al XIX-lea? Aproape la jum\xc4\x83tatea scenariului am \xc3\xaenceput s\xc4\x83 \xc3\xaen\xc8\x9beleg de ce m-au ales. \xc3\x8en filmele mele am \xc3\xaencercat s\xc4\x83 amestec satira cu drama de familie. Mi-am dat seama c\xc4\x83 de-a lungul timpului \xc3\xaencercam s\xc4\x83 o fac pe Jane Austen f\xc4\x83r\xc4\x83 s\xc4\x83 \xc8\x99tiu asta.  Jane Austen a fost destinul meu. Tocmai trebuia s\xc4\x83 dep\xc4\x83\xc8\x99esc bariera cultural\xc4\x83."_NEWLINE_ Deoarece Thompson \xc8\x99i Doran lucraser\xc4\x83 at\xc3\xa2t de mult timp la scenariu, Lee se descria la vremea respectiv\xc4\x83 ca "regizor de \xc3\xaenchiriat", deoarece nu era sigur de rolul \xc8\x99i pozi\xc8\x9bia lui. A petrecut \xc8\x99ase luni \xc3\xaen Anglia "\xc3\xaenva\xc8\x9b\xc3\xa2nd cum s\xc4\x83 fac\xc4\x83 acest film, cum s\xc4\x83 fac\xc4\x83 un film de epoc\xc4\x83, din punct de vedere cultural ... \xc8\x99i cum s\xc4\x83 se adapteze marii industrii a filmului".\n_START_SECTION_\nDistribu\xc8\x9bie\n_START_PARAGRAPH_\nIni\xc8\x9bial, Thompson a sperat c\xc4\x83 Doran va distribui surorile Natasha \xc8\x99i Joely Richardson ca Elinor \xc8\x99i Marianne Dashwood. Lee \xc8\x99i Columbia au vrut-o pe Thompson, acum o "mare stea de cinema", dup\xc4\x83 succesul rolului ei \xc3\xaen filmul Howards End din 1992, pentru a o juca pe Elinor. Actri\xc8\x9ba a r\xc4\x83spuns c\xc4\x83, la v\xc3\xa2rsta de treizeci \xc8\x99i cinci de ani, era prea b\xc4\x83tr\xc3\xa2n\xc4\x83 pentru personajul de 19 ani. Lee a sugerat ca v\xc3\xa2rsta lui Elinor s\xc4\x83 fie schimbat\xc4\x83 la dou\xc4\x83zeci \xc8\x99i \xc8\x99apte. Thompson a fost de acord, mai t\xc3\xa2rziu afirm\xc3\xa2nd c\xc4\x83 era "disperat\xc4\x83 s\xc4\x83 intre \xc3\xaentr-un corset \xc8\x99i s\xc4\x83 joace \xc8\x99i s\xc4\x83 nu se mai g\xc3\xa2ndeasc\xc4\x83 la rol ca la un scenariu"._NEWLINE_Procesul formal de distribu\xc8\x9bie a \xc3\xaenceput \xc3\xaen februarie 1995, de\xc8\x99i unii actori s-au \xc3\xaent\xc3\xa2lnit cu Thompson \xc3\xaen anul precedent pentru a o ajuta s\xc4\x83 conceptualizeze scenariul. \xc3\x8en cele din urm\xc4\x83 Lee a distribuit toate rolurile cu excep\xc8\x9bia unuia: Hugh Grant (ca Edward Ferrars), Robert Hardy (ca Sir John Middleton), Harriet Walter (ca Fanny Ferrars Dashwood), Imelda Staunton (ca Charlotte Jennings Palmer) \xc8\x99i Hugh Laurie (ca Mr. Palmer). Amanda Root lucrase de asemenea cu Thompson la scenariu, dar se angajaser\xc4\x83 deja s\xc4\x83 joace rolul principal \xc3\xaen filmul Persuasion din 1995. Coment\xc3\xa2nd despre distribuirea lui Laurie, pe care ea \xc3\xael cuno\xc8\x99tea de ani de zile, Thompson a spus:  "Nu exist\xc4\x83 nimeni altcineva pe planet\xc4\x83 care s\xc4\x83 surprind\xc4\x83 dezam\xc4\x83girea domnului Palmer at\xc3\xa2t de perfect \xc8\x99i s\xc4\x83 o fac\xc4\x83 \xc3\xaen mod amuzant."_NEWLINE_Thompson a scris rolul Edward Ferrars g\xc3\xa2ndindu-se la Grant \xc8\x99i el a acceptat s\xc4\x83 primeasc\xc4\x83 un salariu mai mic, \xc3\xaen conformitate cu bugetul filmului. Grant a numit scenariul ei "genial", explic\xc3\xa2nd: "Am fost \xc3\xaentotdeauna un filistin \xc3\xaen leg\xc4\x83tur\xc4\x83 cu Jane Austen \xc8\x99i cred c\xc4\x83 scenariul Emmei este de departe mai bun dec\xc3\xa2t cartea \xc8\x99i mult mai amuzant". Distribuirea lui Grant a fost criticat\xc4\x83 de Societatea Jane Austen din America de Nord (JASNA), ai c\xc4\x83rei reprezentan\xc8\x9bi au spus c\xc4\x83 era prea frumos pentru rol. Actri\xc8\x9ba Kate Winslet inten\xc8\x9biona ini\xc8\x9bial s\xc4\x83 fac\xc4\x83 audi\xc8\x9bii pentru rolul Marianne, dar lui Lee nu i-a pl\xc4\x83cut cum a jucat \xc3\xaen drama din 1994 Heavenly Creatures. Thompson a spus mai t\xc3\xa2rziu c\xc4\x83 Winslet, care avea numai 19 ani, s-a apropiat de partea "energic\xc4\x83 \xc8\x99i deschis\xc4\x83, realist\xc4\x83, inteligent\xc4\x83 \xc8\x99i extraordinar de distractiv\xc4\x83". Rolul a ajutat-o pe Winslet s\xc4\x83 devin\xc4\x83 recunoscut\xc4\x83 ca o actri\xc8\x9b\xc4\x83 semnificativ\xc4\x83._NEWLINE_\xc3\x8en film a ap\xc4\x83rut \xc8\x99i Alan Rickman, care l-a portretizat pe colonelul Brandon. Thompson a fost \xc3\xaenc\xc3\xa2ntat\xc4\x83 de faptul c\xc4\x83 Rickman putea s\xc4\x83 exprime "dulcea\xc8\x9ba extraordinar\xc4\x83 a naturii sale", el juc\xc3\xa2nd \xc3\xaen alte filme "personaje machiavelice foarte eficient". Greg Wise a fost distribuit \xc3\xaen rolul ceiluilalt personaj interesat romantic de Marianne, John Willoughby, rolul s\xc4\x83u cel mai \xc4\x83nsemnat p\xc3\xa2n\xc4\x83 acum.  Emilie Fran\xc3\xa7ois, \xc3\xaen v\xc3\xa2rst\xc4\x83 de 12 ani, care a jucat rolul Margaret Dashwood, a fost unul dintre ultimii oameni distribui\xc8\x9bi \xc3\xaen produc\xc8\x9bie  ea nu avea experien\xc8\x9b\xc4\x83 profesional\xc4\x83. Thompson a l\xc4\x83udat-o pe t\xc3\xa2n\xc4\x83r\xc4\x83 actri\xc8\x9b\xc4\x83 \xc3\xaen jurnalele sale de produc\xc8\x9bie "Emilie are o inteligen\xc8\x9b\xc4\x83 nativ\xc4\x83 care inspir\xc4\x83 desf\xc4\x83\xc8\x99urare ac\xc8\x9biunii \xe2\x80\x93 ea stimuleaz\xc4\x83 spontaneitate \xc3\xaen noi to\xc8\x9bi doar prin faptul c\xc4\x83 am fost acolo". Al\xc8\x9bi membri ai castingului au inclus pe: Gemma Jones ca doamna Dashwood, James Fleet ca John Dashwood, Elizabeth Spriggs ca doamna Jennings, Imogen Stubbs ca Lucy Steele, Richard Lumsden ca Robert Ferrars, Tom Wilkinson ca domnul Dashwood \xc8\x99i Lone Vidahl ca Miss Grey.'